هاجر سعد الدين

الدكتورة هاجر سعد الدين (8 اغسطس 1949 -) اعلامية مصرية

 نشأتها 
اتولدت هاجر سعد الدين يوم 8 اغسطس 1949 فى مدينة شبين الكوم فى محافظة المنوفيه فى مصر ، وخدت شهادة الليسانس فى الدراسات الاسلامية والعربية من كلية البنات جامعة الازهر سنة 1967 ، و بعد كده خدت شهادة الماجستير فى الفقه بتقدير عام ممتاز من نفس الكلية سنة 1978 و كان موضوع الرسالة هو (فقه عمر بن الخطاب) ، وكمان خدت شهادة الدكتوراه فى الفقه سنة 1990 بتقدير عام ممتاز مع مرتبة الشرف الاولى و كان موضوع الرسالة هو (حقوق ال مرات المادية والأدبية الناشئة عن عقد الجواز)

ابتدت هاجر سعد الدين شغلها فى مجال الاعلام يوم 15 ابريل 1968 ، وفى سنة 1977 ابتدت فى تقديم البرامج ، وفى سنة 1987 اتولت ادارة البرامج الدينية بشبكة البرنامج العام ، وفى سنة 1995 اتولت منصب المدير العام لبرامج العيلة والمجتمع الاسلامى بشبكة القرآن الكريم .
وفى يوم 4 سبتمبر 1996 اترقت لمنصب نائب رئيس شبكة القرآن الكريم ، بعدين اترقت لمنصب رئيس شبكة القرآن الكريم من يوم 7 سبتمبر 1998 لغاية يوم 9 نوفمبر 2006

 البرامج اللى قدمتها 
 فى شبكة البرنامج العام 
 رأى الدين
 دنيا ودين
 سبحان الله
 حديث الصباح
 فيض من نور
 القرآن علمنى
 حديث السهرة

 فى شبكة القرآن الكريم 
 موسوعة الفقه الاسلامى
 فقه المرأة
 فقه المرأة فى رمضان
 مسلمات حول الرسول
 فى ملكوت الله
 بيت المقدس فى موكب الزمان
 المدينة المنورة فى موكب الزمان
 الكعبة المشرفة فى موكب الزمان
 لبيت الله العتيق
 أعلام خفاقة فى سماء الفقه الاسلامى
 بغداد تاريخ وحضارة

 شهادات تقدير وتكريم 
كسبت  الدكتورة هاجر سعد الدين بجايزة الامم المتحده (رسول السلام) سنة 1996 تقديرا للدور اللى قامت بيه فى تعلية شأن المرأة المصرية وتنمية ثقافتها ، وكمان اخدت دروع من محافظة المنوفيه و محافظة المنيا و اذاعة لبنان تقديرا لعطائها فى مجال الاعلام والدعوه الاسلامية ، ده غير شهادات تقدير تانية اخدتها من جريدة عقيدتى و المصرف الاسلامى الدولى و المجلس الشعبى المحلى لمصر الجديده

 الانشطه الثقافيه والعلميه 
اتولت الدكتورة هاجر سعد الدين مناصب شرفية كتيرة ، وهى :
 رئيس اللجنة الموحدة لاختبار القراء والمبتهلين باتحاد الاذاعة والتلفزيون من سنة 2000 لغاية سنة 2006 .
 عضو المجلس العالمى للدعوة والاغاثة (اللجنة العالمية للمرأة والطفل)
 عضو المجالس القومية المتخصصة شعبة الاعلام
 عضو المجالس القومية المتخصصة شعبة التعليم الازهرى لغاية سنة 2006
 عضو لجنة البرامج الدينية المنبثقة من اتحاد الاذاعة والتلفزيون لغاية سنة 2007
 عضو لجنة الاعلام الدينى بالمجلس الاعلى للشئون الاسلامية لغاية سنة 2008
 عضو المجمع المصرى للثقافة العلمية

 مصادر 

 لينكات برانيه 


تصنيف:خريجين جامعة الأزهر
تصنيف:مذيعات مصريات
تصنيف:اعلاميات مصريات
تصنيف:نسويين مصريين
تصنيف:منايفه
تصنيف:ناس من شبين الكوم